Яңы йыл тантанаһы иртә башланды быйыл. Ни тиһәң дә яңы быуатҡа аяҡ баҫа Ер халҡы, йылдағыны ҡабатламай иҫендә ҡалырлыҡ итеп байрам иткеһе килә. Ҡайҙа ҡарама төрлө төҫтәге уттар бер янып бер һүнеп, күҙ ҡыҫып сәләмләйҙәр, үҙәктә урxadыxadнxadлашҡан супермаркет үҙенә саҡыра. Бында сауҙаны ҡайһылай ҙа киң йәйелдереп ебxadәxadрxadгәндәр, ҙур ҡалаларҙы әйтәһе лә түгелдер. Кеҫәһендә икмәк, һөтлөк кенә аҡсаһы сыxadлxadтырлаһа ла кереп һый-ниғмәттәрҙән һығылған рәттәр буйлап китте: аҫыл көнъяҡ емештәре, яңы ғына түтәлдән килтерелгәндәй саф йәшелсәләр, ҡиммәтле тәбиғи һуттар, эсемлектәр ымһындыра. Уларҙың бер төрөн алыуға ғы-на ла сумырып аҡса китәсәк. Затлы кейем кейгән ҡалын кеҫәлеләр кәрзиндәрен тултырып алалар төрлөһөн һайлап. Толҡа тапмай кире сыҡты. Арыраҡ майҙанға, боҙ һындар урxadтаһына матур биҙәлгән шыршы ҡуйылған, халыҡ апаруҡ ҡына күренә. Боҙ тауxadыxadнан шау-гөр килеп бала-саға шыуа.